
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, BAŽNYČIOS G. 4,  PERDAVIMO LAIKINAI NEATLYGINTINAI VALDYTI IR NAUDOTIS VALSTYBINEI TERITORIJŲ PLANAVIMO IR STATYBOS INSPEKCIJAI PRIE APLINKOS MINISTERIJOS

2010 m. birželio 30 d. Nr. T-193
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2010 m. birželio 4 d. raštą Nr. (1.6)-2D-6420, nusprendžia:

1.
Perduoti Valstybinei teritorijų planavimo ir statybos inspekcijai prie Aplinkos ministerijos laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančią ir šiuo metu rajono savivaldybės administracijos patikėjimo teise valdomą 18,15 kv. m ploto garažo patalpą (boksą Nr.4), esančią Šakiuose, Bažnyčios g. 4 (Nekilnojamojo daikto kadastro duomenų byloje Nr. 84/296 unikalus patalpos Nr. 8495-2000-2050:003, pastatas pažymėtas šifru 8G1/p, patalpos indeksas – 1-4), inspekcijos nuostatuose šiuo metu numatytoms funkcijoms vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

